CELEX: 32021D2312
Language: el
Date: 2021-12-07 00:00:00
Title: Απόφαση (ΕΕ) 2021/2312 της Επιτροπής της 7ης Δεκεμβρίου 2021 σχετικά με το καθεστώς μακροπρόθεσμων εθνικών ενισχύσεων για τη γεωργία στις βόρειες περιοχές της Φινλανδίας [κοινοποιηθείσα υπό τον αριθμό C(2021) 8773] (Τα κείμενα στη σουηδική και τη φινλανδική γλώσσα είναι τα μόνα αυθεντικά)

28.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 464/1
               
            
         ΑΠΟΦΑΣΗ (ΕΕ) 2021/2312 ΤΗΣ ΕΠΙΤΡΟΠΗΣ
         της 7ης Δεκεμβρίου 2021
         σχετικά με το καθεστώς μακροπρόθεσμων εθνικών ενισχύσεων για τη γεωργία στις βόρειες περιοχές της Φινλανδίας
         
            
               [κοινοποιηθείσα υπό τον αριθμό C(2021) 8773]
            
         
         (Τα κείμενα στη σουηδική και τη φινλανδική γλώσσα είναι τα μόνα αυθεντικά)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την πράξη προσχώρησης της Αυστρίας, της Φινλανδίας και της Σουηδίας στην Ευρωπαϊκή Ένωση, και ιδίως το άρθρο 142,
         Εκτιμώντας τα ακόλουθα:
         
                     (1)
                  
                  
                     Με την απόφαση 95/196/ΕΚ (1), η Επιτροπή ενέκρινε το καθεστώς μακροπρόθεσμων εθνικών ενισχύσεων για τη γεωργία των βορείων περιοχών της Φινλανδίας («καθεστώς ενισχύσεων για τις βόρειες περιοχές»), το οποίο κοινοποιήθηκε από τη Φινλανδία, κατ’ εφαρμογή του άρθρου 143 της πράξης προσχώρησης, με σκοπό την έγκρισή του δυνάμει του άρθρου 142 της πράξης προσχώρησης. Η απόφαση 95/196/ΕΚ αντικαταστάθηκε από την απόφαση C(2009)3067 της Επιτροπής, της 30ής Απριλίου 2009 (2). Η εν λόγω απόφαση αντικαταστάθηκε από την απόφαση (ΕΕ) 2018/672 της Επιτροπής (3).
                  
               
                     (2)
                  
                  
                     Δεδομένου ότι η άδεια της Φινλανδίας για την εφαρμογή του καθεστώτος ενισχύσεων για τις βόρειες περιοχές, όπως ορίζεται στην απόφαση (ΕΕ) 2018/672, λήγει στις 31 Δεκεμβρίου 2021, πρέπει να εκδοθεί νέα απόφαση.
                  
               
                     (3)
                  
                  
                     Σκοπός των μακροπρόθεσμων εθνικών ενισχύσεων που αναφέρονται στο άρθρο 142 της πράξης προσχώρησης είναι να διασφαλιστεί η διατήρηση της γεωργικής δραστηριότητας στις βόρειες περιοχές όπως καθορίζονται από την Επιτροπή.
                  
               
                     (4)
                  
                  
                     Λαμβανομένων υπόψη των παραγόντων που αναφέρονται στο άρθρο 142 παράγραφοι 1 και 2 της πράξης προσχώρησης, οι εθνικές ενισχύσεις δυνάμει του εν λόγω άρθρου θα πρέπει να περιορίζονται στις περιοχές που βρίσκονται βορείως του 62ου παραλλήλου ή είναι παρακείμενες αυτού και επηρεάζονται από παρόμοιες κλιματικές συνθήκες οι οποίες καθιστούν τη γεωργική δραστηριότητα ιδιαιτέρως δυσχερή. Ως κατάλληλη διοικητική μονάδα θα πρέπει να επιλεγεί ο δήμος (kunta), συμπεριλαμβανομένων των δήμων που περιβάλλονται από άλλους εντός των εν λόγω περιοχών, ακόμη και αν δεν πληρούν τις ίδιες απαιτήσεις.
                  
               
                     (5)
                  
                  
                     Προκειμένου να διευκολυνθεί η διαχείριση του καθεστώτος και ο συντονισμός του με τη στήριξη που παρέχεται δυνάμει των κανονισμών (ΕΕ) αριθ. 1305/2013 (4) και 1307/2013 του Ευρωπαϊκού Κοινοβουλίου και του Συμβουλίου (5), καθώς και των καθεστώτων εθνικών ενισχύσεων, είναι σκόπιμο να περιληφθούν στις περιοχές που λαμβάνουν ενίσχυση δυνάμει της παρούσας απόφασης οι ίδιοι δήμοι με εκείνους που ανήκουν στην περιοχή που έχει οριοθετηθεί βάσει του άρθρου 32 παράγραφος 2 δεύτερο εδάφιο του κανονισμού (ΕΕ) αριθ. 1305/2013 στο Πρόγραμμα Αγροτικής Ανάπτυξης 2014-2020 για την ηπειρωτική Φινλανδία.
                  
               
                     (6)
                  
                  
                     Η περίοδος αναφοράς σε σχέση με την οποία θα πρέπει να εξεταστεί η εξέλιξη της γεωργικής παραγωγής και το ύψος της συνολικής στήριξης, με βάση τα διαθέσιμα εθνικά στατιστικά στοιχεία, θα πρέπει να παραμείνει ίδια με εκείνη της απόφασης (ΕΕ) 2018/672 και να καλύπτει τα έτη 1991, 1992 και 1993 όσον αφορά τη γεωργική παραγωγή.
                  
               
                     (7)
                  
                  
                     Σύμφωνα με το άρθρο 142 της πράξης προσχώρησης, το συνολικό ποσό της χορηγούμενης ενίσχυσης θα πρέπει να είναι επαρκές για τη διατήρηση της γεωργικής δραστηριότητας στις βόρειες περιοχές της Φινλανδίας, αλλά δεν επιτρέπεται να οδηγήσει σε συνολική στήριξη που υπερβαίνει το επίπεδο της στήριξης κατά τη διάρκεια μιας προενταξιακής περιόδου αναφοράς. Ως εκ τούτου, είναι απαραίτητο να ληφθούν υπόψη οι εισοδηματικές ενισχύσεις στο πλαίσιο της κοινής γεωργικής πολιτικής κατά τον προσδιορισμό του ανώτατου επιτρεπόμενου επιπέδου ενισχύσεων δυνάμει του εν λόγω άρθρου. Με βάση τα δεδομένα του 2020, το μέγιστο ετήσιο ποσό ενισχύσεων θα πρέπει να καθοριστεί σε 574,5 εκατ. EUR, ποσό που υπολογίζεται ως μέσος όρος εξαετούς περιόδου, από την 1η Ιανουαρίου 2022 έως τις 31 Δεκεμβρίου 2027.
                  
               
                     (8)
                  
                  
                     Ο μέγιστος μέσος όρος του ετήσιου ποσού ενισχύσεων θα πρέπει να κατανεμηθεί μεταξύ των κατηγοριών ενισχύσεων «κτηνοτροφία», «φυτική παραγωγή» και «άλλες ενισχύσεις για τις βόρειες περιοχές». Όσον αφορά την παραγωγή αγελαδινού γάλακτος, είναι σκόπιμο να καθοριστεί χωριστό μέγιστο μέσο ετήσιο ποσό ενισχύσεων, επαρκές για τη διατήρηση της παραγωγής στις βόρειες περιοχές της Φινλανδίας.
                  
               
                     (9)
                  
                  
                     Οι ενισχύσεις θα πρέπει να χορηγούνται ετησίως βάσει των συντελεστών παραγωγής (π.χ. μονάδες ζωικού κεφαλαίου και εκτάρια) εντός των συνολικών ορίων που καθορίζονται με την παρούσα απόφαση.
                  
               
                     (10)
                  
                  
                     Οι ενισχύσεις για την εκτροφή ταράνδων θα πρέπει να χορηγούνται ανά ζώο και να περιορίζονται στον παραδοσιακό αριθμό ταράνδων στις βόρειες περιοχές της Φινλανδίας. Όσον αφορά την αποθήκευση άγριων μούρων και μανιταριών θα πρέπει να επιτραπεί η καταβολή ενίσχυσης ανά χιλιόγραμμο και, όσον αφορά τις ενισχύσεις για τη μεταφορά γάλακτος και κρέατος, καθώς και τις ενισχύσεις για υπηρεσίες που είναι απαραίτητες για την κτηνοτροφία, βάσει των πραγματοποιηθεισών δαπανών, μετά την αφαίρεση τυχόν άλλων δημόσιων ενισχύσεων για την κάλυψη των ιδίων δαπανών.
                  
               
                     (11)
                  
                  
                     Όσον αφορά το αγελαδινό γάλα, θα πρέπει να επιτραπεί η καταβολή της ενίσχυσης ανά χιλιόγραμμο γάλακτος, προκειμένου να διατηρηθούν τα κίνητρα για μια αποδοτική παραγωγή.
                  
               
                     (12)
                  
                  
                     Προκειμένου να καταστεί δυνατή η άμεση αντιμετώπιση της αστάθειας των τιμών και για να διατηρηθούν οι γεωργικές δραστηριότητες στις βόρειες περιοχές της Φινλανδίας, είναι σκόπιμο να επιτραπεί στη Φινλανδία να καθορίζει, για κάθε ημερολογιακό έτος, το ποσό των ενισχύσεων ανά τομέα εντός μιας συγκεκριμένης κατηγορίας ενίσχυσης και ανά μονάδα παραγωγής.
                  
               
                     (13)
                  
                  
                     Από την άποψη αυτή, η Φινλανδία θα πρέπει να διαφοροποιεί τις ενισχύσεις στις βόρειες περιοχές και να καθορίζει τα ετήσια ποσά των ενισχύσεων ανάλογα με τη σοβαρότητα των φυσικών μειονεκτημάτων και άλλα αντικειμενικά, διαφανή και αιτιολογημένα κριτήρια, τα οποία συνδέονται με τους στόχους που καθορίζονται στο άρθρο 142 παράγραφος 3 τρίτο εδάφιο της πράξης προσχώρησης και αποσκοπούν στη διατήρηση της παραδοσιακής πρωτογενούς παραγωγής και μεταποίησης, οι οποίες είναι ιδιαίτερα προσαρμοσμένες στις κλιματικές συνθήκες των εν λόγω περιοχών, στη βελτίωση των δομών παραγωγής, εμπορίας και μεταποίησης των γεωργικών προϊόντων, στη διευκόλυνση της διάθεσης των εν λόγω προϊόντων, καθώς και στη διασφάλιση της προστασίας του περιβάλλοντος και της διατήρησης της υπαίθρου.
                  
               
                     (14)
                  
                  
                     Για τη διασφάλιση τακτικών πληρωμών καθ’ όλη τη διάρκεια του ημερολογιακού έτους, θα πρέπει να επιτραπεί στη Φινλανδία να καταβάλλει τις ενισχύσεις για ένα δεδομένο έτος μέσω προκαταβολών με βάση τις αρχικές εκτιμήσεις σχετικά με τον αριθμό των συντελεστών παραγωγής και των μονάδων παραγωγής και, επίσης, να καταβάλλει τις ενισχύσεις για την παραγωγή γάλακτος σε μηνιαίες δόσεις βάσει της πραγματικής παραγωγής.
                  
               
                     (15)
                  
                  
                     Η υπεραντιστάθμιση θα πρέπει να αποφεύγεται με την ανάκτηση των αχρεωστήτως καταβληθέντων ποσών από τους παραγωγούς πριν από την 1η Ιουνίου του επόμενου έτους.
                  
               
                     (16)
                  
                  
                     Όπως προβλέπεται στο άρθρο 142 παράγραφος 3 της πράξης προσχώρησης, οι ενισχύσεις που χορηγούνται δυνάμει της παρούσας απόφασης δεν θα πρέπει να έχουν ως αποτέλεσμα την αύξηση της συνολικής παραγωγής πέραν του επιπέδου της παραδοσιακής παραγωγής στον τομέα που καλύπτεται από το καθεστώς ενισχύσεων για τις βόρειες περιοχές.
                  
               
                     (17)
                  
                  
                     Ως εκ τούτου, είναι αναγκαίο να καθοριστεί ετήσιος μέγιστος αριθμός επιλέξιμων συντελεστών παραγωγής για κάθε κατηγορία ενισχύσεων, και χωριστό ανώτατο όριο για τον αριθμό αγελάδων γαλακτοπαραγωγής, σε επίπεδο ίσο ή κατώτερο από εκείνο των περιόδων αναφοράς.
                  
               
                     (18)
                  
                  
                     Όσον αφορά τον αριθμό των αγελάδων γαλακτοπαραγωγής, θα πρέπει να λαμβάνεται υπόψη η εξέλιξη, από τις περιόδους αναφοράς, της ποσότητας παραγωγής ανά συντελεστή παραγωγής. Ως εκ τούτου, ο μέγιστος επιλέξιμος αριθμός αγελάδων γαλακτοπαραγωγής καθορίστηκε με την απόφαση (ΕΕ) 2018/672.
                  
               
                     (19)
                  
                  
                     Οι ενισχύσεις για την εκτροφή, τη μεταποίηση και την εμπορία ταράνδων θα πρέπει να χορηγούνται κατά τρόπο ώστε να αποφεύγεται η υπεραντιστάθμιση σε συνδυασμό με τις ενισχύσεις που χορηγούνται σύμφωνα με το άρθρο 213 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (6).
                  
               
                     (20)
                  
                  
                     Όσον αφορά τη φυτική παραγωγή, προκειμένου να υπάρχει ευελιξία στη χρήση των γεωργικών εκτάσεων μεταξύ των διαφόρων τομέων παραγωγής, η μέγιστη επιτρεπόμενη έκταση θα πρέπει να είναι 944 300 εκτάρια και μπορεί να περιλαμβάνει κατ’ ανώτατο όριο 481 200 εκτάρια χορτολιβαδικών εκτάσεων.
                  
               
                     (21)
                  
                  
                     Όσον αφορά την παραγωγή σε θερμοκήπια, θα πρέπει να προβλεφθεί χωριστή μέγιστη επιτρεπόμενη έκταση 203 εκταρίων, που αντιστοιχεί στην παραδοσιακή έκταση παραγωγής στις βόρειες περιοχές της Φινλανδίας.
                  
               
                     (22)
                  
                  
                     Εάν ο αριθμός των συντελεστών παραγωγής μιας κατηγορίας υπερβαίνει τον μέγιστο αριθμό σε ένα δεδομένο έτος, ο αριθμός των επιλέξιμων συντελεστών παραγωγής θα πρέπει να μειώνεται κατά τον αντίστοιχο αριθμό συντελεστών παραγωγής κατά το ημερολογιακό έτος που έπεται του έτους κατά το οποίο σημειώθηκε η υπέρβαση.
                  
               
                     (23)
                  
                  
                     Σύμφωνα με το άρθρο 143 παράγραφος 2 της πράξης προσχώρησης, η Φινλανδία παρέχει στην Επιτροπή πληροφορίες σχετικά με την εκτέλεση και τις επιπτώσεις των ενισχύσεων. Προκειμένου να αξιολογηθούν καλύτερα οι μακροπρόθεσμες επιπτώσεις των ενισχύσεων και να καθοριστεί το ύψος των ενισχύσεων ως ο μέσος όρος περιόδου 6 ετών, είναι σκόπιμη η υποβολή έκθεσης σχετικά με τις κοινωνικοοικονομικές επιπτώσεις της ενίσχυσης, καθώς και η υποβολή, ετησίως, οικονομικών και άλλων στοιχείων σχετικά με την υλοποίηση, που είναι απαραίτητα προκειμένου να διασφαλιστεί η τήρηση των όρων που προβλέπονται στην παρούσα απόφαση.
                  
               
                     (24)
                  
                  
                     Η Φινλανδία θα πρέπει να μεριμνά για τη λήψη των ενδεδειγμένων μέτρων ελέγχου όσον αφορά τους δικαιούχους της ενίσχυσης. Προκειμένου να εξασφαλιστεί η αποτελεσματικότητα των εν λόγω μέτρων και η διαφάνεια κατά την εφαρμογή του καθεστώτος ενισχύσεων, τα εν λόγω μέτρα ελέγχου θα πρέπει, στο μέτρο του δυνατού, να ευθυγραμμίζονται με εκείνα που υλοποιούνται στο πλαίσιο της κοινής γεωργικής πολιτικής.
                  
               
                     (25)
                  
                  
                     Δεδομένου ότι οι ενισχύσεις για τις βόρειες περιοχές συνδέονται στενά με άλλα μέτρα στήριξης στους τομείς της γεωργίας, της αγροτικής ανάπτυξης και της δασοκομίας βάσει της πρότασης κανονισμού του Ευρωπαϊκού Κοινοβουλίου και του Συμβουλίου σχετικά με τη θέσπιση κανόνων για τη στήριξη των στρατηγικών σχεδίων που πρέπει να καταρτίζονται από τα κράτη μέλη στο πλαίσιο της Κοινής Γεωργικής Πολιτικής (στρατηγικά σχέδια της ΚΓΠ) και να χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ) και το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), και την κατάργηση των κανονισμών (ΕΕ) αριθ. 1305/2013 και (ΕΕ) αριθ. 1307/2013 (7), η περίοδος εφαρμογής της παρούσας απόφασης θα πρέπει να ευθυγραμμιστεί με τον εν λόγω κανονισμό.
                  
               
                     (26)
                  
                  
                     Για λόγους σαφήνειας, η απόφαση (ΕΕ) 2018/672 θα πρέπει να καταργηθεί με ισχύ από την 1η Ιανουαρίου 2022. Ωστόσο, οι διατάξεις σχετικά με τα μέτρα πληροφόρησης και ελέγχου θα πρέπει να εξακολουθήσουν να εφαρμόζονται έως την 1η Ιουνίου 2022,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Επιτρεπόμενες ενισχύσεις
            
               1.   Από την 1η Ιανουαρίου 2022 έως τις 31 Δεκεμβρίου 2027, επιτρέπεται στη Φινλανδία η εφαρμογή του καθεστώτος μακροπρόθεσμων εθνικών ενισχύσεων για τη γεωργία στις βόρειες περιοχές της, οι οποίες περιλαμβάνουν τις δημοτικές ενότητες (kunta) που απαριθμούνται στο παράρτημα I.
            
            
               2.   Το συνολικό ποσό των χορηγούμενων ενισχύσεων δεν υπερβαίνει τα 574,5 εκατ. EUR ανά ημερολογιακό έτος, εκ των οποίων 221,0 εκατ. EUR κατ’ ανώτατο όριο προορίζονται για την παραγωγή αγελαδινού γάλακτος. Τα εν λόγω ποσά θεωρούνται ετήσιοι μέσοι όροι των ενισχύσεων που χορηγούνται κατά την περίοδο των έξι ημερολογιακών ετών που καλύπτει η παρούσα απόφαση.
            
            
               3.   Οι κατηγορίες ενισχύσεων και οι τομείς παραγωγής για κάθε κατηγορία, τα επιτρεπόμενα μέγιστα μέσα ετήσια ποσά ανά κατηγορία ενισχύσεων, υπολογιζόμενα όπως ορίζεται στην παράγραφο 2, καθώς και ο μέγιστος ετήσιος αριθμός επιλέξιμων συντελεστών παραγωγής ανά κατηγορία ενισχύσεων, καθορίζονται στο παράρτημα II.
            
            
               4.   Οι ενισχύσεις χορηγούνται βάσει των επιλέξιμων συντελεστών παραγωγής ως εξής:
               
                           α)
                        
                        
                           ανά μονάδα ζωικού κεφαλαίου για την εκτροφή ζώων·
                        
                     
                           β)
                        
                        
                           ανά εκτάριο για τη φυτική παραγωγή·
                        
                     
                           γ)
                        
                        
                           ανά m2 για την παραγωγή σε θερμοκήπια·
                        
                     
                           δ)
                        
                        
                           ανά m3 για την αποθήκευση οπωροκηπευτικών προϊόντων· και
                        
                     
                           ε)
                        
                        
                           ως αντιστάθμιση των πραγματικών δαπανών για τη μεταφορά αγελαδινού γάλακτος και κρέατος και για τις υπηρεσίες που είναι απαραίτητες για τη ζωική παραγωγή, μετά την αφαίρεση οποιασδήποτε άλλης δημόσιας στήριξης για τις ίδιες δαπάνες.
                        
                     Οι ενισχύσεις για την παραγωγή αγελαδινού γάλακτος και οι ενισχύσεις για την αποθήκευση άγριων μούρων και άγριων μανιταριών μπορούν να χορηγούνται ανά χιλιόγραμμο πραγματικής παραγωγής.
               Οι ενισχύσεις για την εκτροφή ταράνδων δεν οδηγούν σε υπεραντιστάθμιση σε συνδυασμό με τις ενισχύσεις που χορηγούνται δυνάμει του άρθρου 213 του κανονισμού (ΕΕ) αριθ. 1308/2013.
               Οι συντελεστές μετατροπής σε μονάδες ζωικού κεφαλαίου (ΜΖΚ) για διάφορους τύπους ζωικού κεφαλαίου παρατίθενται στο παράρτημα III.
            
            
               5.   Σύμφωνα με την παράγραφο 3 και εντός των ορίων που καθορίζονται στο παράρτημα II, η Φινλανδία διαφοροποιεί τις ενισχύσεις στις βόρειες περιοχές της χώρας και καθορίζει τα ποσά των ενισχύσεων ετησίως ανά συντελεστή παραγωγής, κόστος ή μονάδα παραγωγής με βάση αντικειμενικά κριτήρια που σχετίζονται με τη σοβαρότητα των φυσικών μειονεκτημάτων και άλλους παράγοντες που συμβάλλουν στην επίτευξη των στόχων που ορίζονται στο άρθρο 142 παράγραφος 3 πρώτο εδάφιο δεύτερη περίπτωση της πράξης προσχώρησης.
            
         
         
            Άρθρο 2
            Περίοδοι αναφοράς και μέγιστος αριθμός συντελεστών παραγωγής
            
               1.   Η περίοδος αναφοράς που αναφέρεται στο άρθρο 142 παράγραφος 3 πρώτο εδάφιο δεύτερη περίπτωση της πράξης προσχώρησης είναι η ακόλουθη:
               
                           α)
                        
                        
                           όσον αφορά την παραγωγή: το έτος 1992 για το αγελαδινό γάλα και τα βοοειδή, το έτος 1993 για την καλλιέργεια οπωροκηπευτικών προϊόντων, τον μέσο όρο για τα έτη 1991, 1992 και 1993 για τα λοιπά προϊόντα·
                        
                     
                           β)
                        
                        
                           όσον αφορά το ύψος της συνολικής στήριξης: 1993.
                        
                     
            
               2.   Ο μέγιστος αριθμός επιλέξιμων αγελάδων γαλακτοπαραγωγής είναι 227 200.
            
            
               3.   Ο μέγιστος αριθμός επιλέξιμων εκταρίων φυτικής παραγωγής είναι 944 300 εκτάρια, από τα οποία 481 200 εκτάρια βοσκοτόπων κατ’ ανώτατο όριο και 203 εκτάρια για παραγωγή σε θερμοκήπια.
            
         
         
            Άρθρο 3
            Προϋποθέσεις για τη χορήγηση ενισχύσεων
            
               1.   Η Φινλανδία καθορίζει, εντός των ορίων που προβλέπει η παρούσα απόφαση, τις προϋποθέσεις για τη χορήγηση ενισχύσεων στις διάφορες κατηγορίες δικαιούχων. Οι προϋποθέσεις αυτές περιλαμβάνουν τα κριτήρια επιλεξιμότητας και επιλογής που εφαρμόζονται και εξασφαλίζουν την ίση μεταχείριση των δικαιούχων.
            
            
               2.   Η Φινλανδία καταβάλλει τις ενισχύσεις στους δικαιούχους ετησίως, βάσει των πραγματικών συντελεστών παραγωγής ή μονάδων παραγωγής που αναφέρονται στο άρθρο 1 παράγραφος 3. Επιτρέπεται η χορήγηση προκαταβολών των ενισχύσεων βάσει των αρχικών εκτιμήσεων για ένα δεδομένο έτος.
            
            
               3.   Για το αγελαδινό γάλα, οι ενισχύσεις μπορούν να καταβάλλονται σε μηνιαίες δόσεις βάσει πραγματικών στοιχείων παραγωγής.
            
            
               4.   Η υπέρβαση του μέγιστου ετήσιου αριθμού συντελεστών παραγωγής που είναι επιλέξιμοι για ενίσχυση, όπως ορίζεται στο παράρτημα II, λαμβάνεται υπόψη ως αντίστοιχη μείωση του αριθμού των συντελεστών παραγωγής που είναι επιλέξιμοι για ενίσχυση κατά το έτος που έπεται της υπέρβασης.
            
            
               5.   Οι καθ’ υπέρβαση πληρωμές ή τα αχρεωστήτως καταβληθέντα ποσά σε δικαιούχο ανακτώνται με αφαίρεση των αντίστοιχων ποσών από την ενίσχυση που καταβάλλεται στον δικαιούχο το επόμενο έτος ή, εάν δεν πρόκειται να καταβληθεί καμία ενίσχυση στον δικαιούχο, ανακτώνται κατά τη διάρκεια του ιδίου έτους.
            
         
         
            Άρθρο 4
            Μέτρα πληροφόρησης και ελέγχου
            
               1.   Στο πλαίσιο των πληροφοριών που παρέχονται κατ’ εφαρμογή του άρθρου 143 παράγραφος 2 της πράξης προσχώρησης, η Φινλανδία διαβιβάζει στην Επιτροπή, πριν από την 1η Ιουνίου κάθε έτους, στοιχεία σχετικά με την εκτέλεση των ενισχύσεων που χορηγήθηκαν δυνάμει της παρούσας απόφασης κατά το προηγούμενο ημερολογιακό έτος.
               Τα εν λόγω στοιχεία αφορούν ειδικότερα:
               
                           α)
                        
                        
                           τον προσδιορισμό των δήμων στους οποίους καταβλήθηκαν οι ενισχύσεις βάσει λεπτομερούς χάρτη και, εφόσον απαιτείται, βάσει άλλων δεδομένων·
                        
                     
                           β)
                        
                        
                           τη συνολική παραγωγή, η οποία καλύπτει το έτος αναφοράς, για τις περιοχές που είναι επιλέξιμες για ενίσχυση βάσει της παρούσας απόφασης, σε ποσότητες για κάθε ένα από τα προϊόντα του παραρτήματος II·
                        
                     
                           γ)
                        
                        
                           τον συνολικό αριθμό συντελεστών παραγωγής, τον αριθμό συντελεστών παραγωγής που είναι επιλέξιμοι για ενίσχυση και τον αριθμό συντελεστών παραγωγής που έλαβαν στήριξη ανά τομέα παραγωγής που αναφέρεται στο παράρτημα II, με κατανομή ανά προϊόν σε κάθε τομέα, συμπεριλαμβανομένης της αναφοράς τυχόν υπέρβασης του επιτρεπόμενου μέγιστου ετήσιου αριθμού συντελεστών παραγωγής·
                        
                     
                           δ)
                        
                        
                           το συνολικό ποσό των ενισχύσεων που καταβλήθηκαν, το συνολικό ποσό των ενισχύσεων που καταβλήθηκαν ανά κατηγορία ενισχύσεων και τύπο παραγωγής, τα ποσά που καταβλήθηκαν στους δικαιούχους ανά συντελεστή παραγωγής/άλλη μονάδα, καθώς και τα κριτήρια για τη διαφοροποίηση των ποσών της ενίσχυσης ανά υποπεριοχή και τύπο γεωργικής εκμετάλλευσης ή βάσει άλλων εκτιμήσεων·
                        
                     
                           ε)
                        
                        
                           το σύστημα πληρωμών που εφαρμόζεται με λεπτομέρειες σχετικά με τυχόν προκαταβολές βάσει εκτιμήσεων, τις τελικές πληρωμές, καθώς και τις καθ’ υπέρβαση πληρωμές που σημειώθηκαν και την ανάκτηση των σχετικών ποσών·
                        
                     
                           στ)
                        
                        
                           τα ποσά των ενισχύσεων που καταβλήθηκαν στους δήμους που καλύπτονται από την παρούσα απόφαση δυνάμει του άρθρου 32 του κανονισμού (ΕΕ) αριθ. 1305/2013, δυνάμει του κανονισμού (ΕΕ) αριθ. 1307/2013 και δυνάμει του άρθρου 213 του κανονισμού (ΕΕ) αριθ. 1308/2013· και
                        
                     
                           ζ)
                        
                        
                           τις παραπομπές στην εθνική νομοθεσία βάσει της οποίας χορηγούνται οι ενισχύσεις.
                        
                     
            
               2.   Πριν από την 1η Ιουνίου 2027, η Φινλανδία υποβάλλει στην Επιτροπή, εκτός από την ετήσια έκθεση για το 2026, έκθεση για την πενταετή περίοδο από την 1η Ιανουαρίου 2022 έως τις 31 Δεκεμβρίου 2026.
               Η εν λόγω έκθεση αναφέρει ειδικότερα:
               
                           α)
                        
                        
                           το συνολικό ποσό των ενισχύσεων που καταβλήθηκε κατά τη διάρκεια της 5ετούς περιόδου, και την κατανομή ανά κατηγορία ενίσχυσης, τύπο παραγωγής και υποπεριοχή·
                        
                     
                           β)
                        
                        
                           τη συνολική παραγωγή, τον αριθμό των συντελεστών παραγωγής και τα επίπεδα εισοδήματος των γεωργών στις περιοχές που είναι επιλέξιμες για τη χορήγηση ενίσχυσης·
                        
                     
                           γ)
                        
                        
                           την εξέλιξη της γεωργικής παραγωγής, της μεταποίησης και της εμπορίας στο κοινωνικό και οικονομικό πλαίσιο των βόρειων περιοχών·
                        
                     
                           δ)
                        
                        
                           τα αποτελέσματα των ενισχύσεων όσον αφορά την προστασία του περιβάλλοντος και τη διατήρηση της υπαίθρου· και
                        
                     
                           ε)
                        
                        
                           προτάσεις σχετικά με την εξέλιξη των ενισχύσεων με βάση τα στοιχεία που παρουσιάζονται στην έκθεση, το πλαίσιο της γεωργικής παραγωγής σε εθνικό και ενωσιακό επίπεδο, καθώς και άλλους σχετικούς παράγοντες.
                        
                     
            
               3.   Η Φινλανδία παρέχει τα δεδομένα σε μορφή συμβατή με τα στατιστικά πρότυπα της Ένωσης.
            
            
               4.   Η Φινλανδία λαμβάνει όλα τα αναγκαία μέτρα για την εφαρμογή της παρούσας απόφασης και των κατάλληλων μέτρων ελέγχου σε επίπεδο δικαιούχων της ενίσχυσης.
            
            
               5.   Τα μέτρα ελέγχου είναι κατά το δυνατόν εναρμονισμένα με τα συστήματα ελέγχου που εφαρμόζονται στο πλαίσιο των ενωσιακών καθεστώτων στήριξης.
            
         
         
            Άρθρο 5
            Εφαρμογή των ενδεχόμενων τροποποιήσεων
            Εάν η Επιτροπή αποφασίσει να τροποποιήσει την παρούσα απόφαση, κυρίως σε συνάρτηση με ενδεχόμενες μεταβολές των κοινών οργανώσεων αγορών ή του καθεστώτος άμεσης στήριξης ή μεταβολή του ποσοστού οποιασδήποτε εγκριθείσας εθνικής κρατικής ενίσχυσης για τη γεωργία, οποιαδήποτε τροποποίηση των ενισχύσεων που εγκρίνονται δυνάμει της παρούσας απόφασης εφαρμόζεται μόνον από το έτος που έπεται του έτους έγκρισης της τροποποίησης.
         
         
            Άρθρο 6
            Κατάργηση
            Η απόφαση (ΕΕ) 2018/672 καταργείται με ισχύ από την 1η Ιανουαρίου 2022.
            Ωστόσο, το άρθρο 4 της εν λόγω απόφασης εξακολουθεί να εφαρμόζεται έως την 1η Ιουνίου 2022.
         
         
            Άρθρο 7
            Αποδέκτης
            Η παρούσα απόφαση απευθύνεται στη Δημοκρατία της Φινλανδίας.
         
         
            Βρυξέλλες, 7 Δεκεμβρίου 2021.
            
               
                  Για την Επιτροπή
               
               Janusz WOJCIECHOWSKI
               
                  Μέλος της Επιτροπής
               
            
         
         
            (1)  Απόφαση 95/196/ΕΚ της Επιτροπής, της 4ης Μαΐου 1995, σχετικά με το καθεστώς μακροπρόθεσμων εθνικών ενισχύσεων υπέρ της γεωργίας των βορείων περιοχών της Φινλανδίας (ΕΕ L 126 της 9.6.1995, σ. 35).
         
            (2)  Απόφαση C(2009) 3067 της Επιτροπής, της 30ής Απριλίου 2009, σχετικά με το καθεστώς μακροπρόθεσμων εθνικών ενισχύσεων υπέρ της γεωργίας των βόρειων περιοχών της Φινλανδίας.
         
            (3)  Απόφαση (ΕΕ) 2018/672 της Επιτροπής, της 15ης Δεκεμβρίου 2016, σχετικά με το καθεστώς μακροπρόθεσμων εθνικών ενισχύσεων υπέρ της γεωργίας στις βόρειες περιοχές της Φινλανδίας (ΕΕ L 113 της 3.5.2018, σ. 10).
         
            (4)  Κανονισμός (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου (ΕΕ L 347 της 20.12.2013, σ. 487), όπως τροποποιήθηκε.
         
            (5)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της Κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).
         
            (6)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671), όπως τροποποιήθηκε.
         
            (7)  COM(2018) 392 final.
      
      
         
            ΠΑΡΑΡΤΗΜΑ I
            
               ΔΗΜΟΙ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΠΑΡΑΓΡΑΦΟΣ 1
            
            Enonkoski, Hankasalmi, Heinävesi, Ilmajoki, Isokyrö, Joensuu, Joroinen, Juva, Jyväskylä, Jämsä (1), Kaskinen, Kauhajoki, Kauhava, Kitee, Korsnäs, Kristiinankaupunki, Kuopio, Kuortane, Kurikka, Laihia, Lapua, Laukaa, Leppävirta, Liperi, Maalahti, Mikkeli, Mustasaari, Muurame, Mänttä-Vilppula, Närpiö, Outokumpu, Parikkala, Pieksämäki, Puumala, Rantasalmi, Rautjärvi, Ruokolahti, Ruovesi, Rääkkylä, Savitaipale, Savonlinna, Seinäjoki, Siilinjärvi, Sulkava, Suonenjoki, Taipalsaari, Teuva, Tuusniemi, Uusikaarlepyy, Vaasa, Varkaus, Vöyri, Alajärvi, Alavieska, Alavus, Evijärvi, Haapajärvi, Haapavesi, Halsua, Hirvensalmi, Honkajoki, Iisalmi, Isojoki, Joutsa, Juankoski, Kaavi, Kalajoki, Kangasniemi, Kannonkoski, Kannus, Karijoki, Karstula, Karvia, Kaustinen, Keitele, Kempele, Keuruu, Kihniö, Kinnula, Kiuruvesi, Kivijärvi, Kokkola, Konnevesi, Kontiolahti, Kruunupyy, Kyyjärvi, Kärsämäki, Lapinlahti, Lappajärvi, Lestijärvi, Liminka, Luhanka, Lumijoki, Luoto, Merijärvi, Merikarvia, Muhos, Multia, Nivala, Oulainen, Parkano, Pedersören kunta, Perho, Pertunmaa, Petäjävesi, Pielavesi, Pietarsaari, Pihtipudas, Polvijärvi, Pyhäjoki, Pyhäjärvi, Pyhäntä, Raahe, Rautalampi, Reisjärvi, Saarijärvi, Sievi, Siikainen, Siikajoki, Siikalatva, Soini, Sonkajärvi, Tervo, Tohmajärvi, Toholampi, Toivakka, Tyrnävä, Uurainen, Vesanto, Veteli, Vieremä, Viitasaari, Vimpeli, Virrat, Ylivieska, Ylöjärvi (2), Ähtäri, Äänekoski, Ilomantsi, Juuka, Kajaani, Lieksa, Nurmes, Paltamo, Rautavaara, Ristijärvi, Sotkamo, Vaala, Valtimo, Oulu, Utajärvi, Hailuoto, Hyrynsalmi, Ii, Kemi, Keminmaa, Kuhmo, Simo, Tervola, Tornio, Kemijärvi, Pello, Pudasjärvi, Puolanka, Ranua, Rovaniemi, Suomussalmi, Taivalkoski, Ylitornio, Kuusamo, Posio, Kittilä, Kolari, Pelkosenniemi, Salla, Savukoski, Sodankylä, Enontekiö, Inari, Muonio, Utsjoki.
            
               (1)  Μόνο η έκταση των πρώην δήμων Jämsänkoski και Kuorevesi.
            
               (2)  Μόνο η έκταση του πρώην δήμου Kuru.
         
      
      
         
            ΠΑΡΑΡΤΗΜΑ II
            
               ΛΕΠΤΟΜΕΡΕΙΕΣ ΤΩΝ ΕΝΙΣΧΥΣΕΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΠΑΡΑΓΡΑΦΟΣ 3
            
            
                        Κατηγορία ενίσχυσης και τομείς παραγωγής
                     
                     
                        Μέγιστο μέσο ετήσιο ποσό ενισχύσεων κατά την περίοδο 1.1.2022-31.12.2027
                        (σε εκατ. ευρώ)
                     
                     
                        Μέγιστος ετήσιος αριθμός επιλέξιμων συντελεστών παραγωγής
                     
                  
                        
                                    1.
                                 
                                 
                                    ΚΤΗΝΟΤΡΟΦΙΑ:
                                    αγελάδες γαλακτοπαραγωγής (παραγωγή γάλακτος), άλλα βοοειδή, αιγοπρόβατα, άλογα, αποσυνδεδεμένες ενισχύσεις για χοίρους και πουλερικά
                                 
                              
                     
                        441,9
                        εκ των οποίων για το αγελαδινό γάλα 221,0
                     
                     
                        227 200  αγελάδες γαλακτοπαραγωγής, 181 000  άλλες μονάδες ζωικού κεφαλαίου, 139 200  μονάδες ζωικού κεφαλαίου για χοίρους και πουλερικά
                     
                  
                        
                                    2.
                                 
                                 
                                    ΦΥΤΙΚΗ ΠΑΡΑΓΩΓΗ:
                                    αροτραίες καλλιέργειες, παραγωγή θερμοκηπίων, ενίσχυση αποθεματοποίησης για κηπευτικά προϊόντα
                                 
                              
                     
                        112,6
                     
                     
                        944 300  εκτάρια για τις αροτραίες καλλιέργειες, εκ των οποίων 481 200  εκτάρια χορτολιβαδικών εκτάσεων·
                        203 εκτάρια για την παραγωγή σε θερμοκήπια
                     
                  
                        
                                    3.
                                 
                                 
                                    ΑΛΛΕΣ ΕΝΙΣΧΥΣΕΙΣ ΓΙΑ ΤΙΣ ΒΟΡΕΙΕΣ ΠΕΡΙΟΧΕΣ:
                                    τάρανδοι, ενισχύσεις για τη μεταφορά γάλακτος και κρέατος, κτηνοτροφικές υπηρεσίες, ενισχύσεις για την αποθεματοποίηση φρούτων του δάσους και μανιταριών
                                 
                              
                     
                        20,0
                     
                     
                        171 100  τάρανδοι
                     
                  
                        
                           Συνολικό ανώτατο όριο ενισχύσεων για τις βόρειες περιοχές
                        
                     
                     
                        
                           574,5
                        
                     
                     
                         
                     
                  
      
      
         
            ΠΑΡΑΡΤΗΜΑ III
            
               ΣΥΝΤΕΛΕΣΤΕΣ ΜΕΤΑΤΡΟΠΗΣ ΣΕ ΜΖΚ ΟΠΩΣ ΑΝΑΦΕΡΕΤΑΙ ΣΤΟ ΑΡΘΡΟ 1 ΠΑΡΑΓΡΑΦΟΣ 4
            
            Για τον προσδιορισμό του μέσου αριθμού μονάδων ζωικού κεφαλαίου (ΜΖΚ) πρέπει να χρησιμοποιείται ο ακόλουθος πίνακας
            (μέγιστος αριθμός μονάδων ζωικού κεφαλαίου):
            
                         
                     
                     
                        ΜΖΚ
                     
                  
                        Βοοειδή ηλικίας άνω των δύο ετών και θηλάζουσες αγελάδες
                     
                     
                        1,0 
                     
                  
                        Θηλάζουσες αγελάδες/δαμαλίδες ηλικίας από οκτώ μηνών έως δύο ετών
                     
                     
                        0,6 
                     
                  
                        Άλλα βοοειδή ηλικίας από έξι μηνών έως δύο ετών
                     
                     
                        0,6 
                     
                  
                        Προβατίνες
                     
                     
                        0,2 
                     
                  
                        Αίγες
                     
                     
                        0,2 
                     
                  
                        Άλογα (άνω των 6 μηνών):
                     
                  
                        
                                    —
                                 
                                 
                                    φοράδες για αναπαραγωγή, περιλαμβανομένων των πόνεϊ
                                 
                              
                     
                        1,0 
                     
                  
                        
                                    —
                                 
                                 
                                    φινλανδικά άλογα
                                 
                              
                     
                        1,0 
                     
                  
                        
                                    —
                                 
                                 
                                    άλλα άλογα και πόνεϊ ηλικίας από 1 έως 3 ετών
                                 
                              
                     
                        0,6